
Datum:	29. 10. 2026


Zadeva: Obvezni izvodi plakatov, zgibank, letakov in drugih publikacij za promocijo v kampanji na lokalnih volitvah 2026

Spoštovani!

Na podlagi Zakona o obveznem izvodu publikacij (Ur. list RS, št. 69/06 in 86/09) so organizatorji volilne kampanje za župane, županje ter občinske svete, dolžni poslati Narodni in univerzitetni knjižnici v Ljubljani po štiri izvode vseh tiskov: predvolilnih plakatov, zgibank, letakov in drugih publikacij, če so jih izdali oziroma objavili na plakatnih mestih za promocijo na lokalnih volitvah. Organizatorji kampanje so lahko politične stranke, občinski odbori strank, liste, neodvisni kandidati ali kandidatke in podobno.

Obvezne izvode promocijskega gradiva, po štiri izvode, je treba oddati najkasneje v 15 dneh po zaključku volilne kampanje. Plakate, ki so v fizični obliki manjši od enega kvadratnega metra, zavezanec lahko odda po pošti ali dostavi zvite, skupaj z dobavnim listom Obvezni izvod publikacij - Portal za založnike (prirejen dobavni list je v priponki), na naš naslov:

NUK - obvezni izvod
Leskoškova 12
1000 Ljubljana 

Opomba: prosimo, da plakate oddate zvite, ne zložene oziroma prepognjene.


Plakate, ki so večji od enega kvadratnega metra, organizator/zavezanec odda v elektronski obliki preko Portal za založnike - Portal za založnike
V primeru težav z oddajo, se obrnite na:  pomoc-zalozniki@nuk.uni-lj.si

Prosimo vas, če lahko obvestilo posredujete vsem občinam v svoji mreži.


Za dodatna pojasnila sem vam na voljo na tel.: 01 586 13 73 ali e-naslovu: 
maja.car-marn @nuk.uni-lj.si.


Lepo vas pozdravljam,

Maja Car,
bibliotekarka,
Oddelek za pridobivanje gradiva, NUK

